Ses beamptes sterf in gru-ongeluk - Maroela Media
Vyf beamptes van die departement van korrektiewe dienste en 'n polisiebeampte is Maandagmiddag in 'n ongeluk naby die Rooigrond-gevangenis in Noordwes oorlede.
"'n Voertuig met vyf beamptes van korrektiewe dienste en 'n polisievoertuig het mekaar reg van voor getref. Vyf van die beamptes is op die toneel dood en die sesde beampte is met sy aankoms by die hospitaal dood verklaar," het Lawrence Ngoveni, 'n woordvoerder van die provinsie se departement van korrektiewe dienste, Dinsdag in 'n verklaring gesê. "Die polisiebeampte was alleen in die voertuig en is een van die vyf persone wat op die toneel gesterf het."
Die ongeluk het Maandag omstreeks 15:00 op die R501-pad, sowat 5km van Rooigrond-gevangenis naby Mahikeng plaasgevind.
Volgens Ngoveni sal die name van die oorledenes bekendgemaak word sodra hul naasbestaandes in kennis gestel is.
Intussen het Michael Masutha, die minister van justisie en korrektiewe dienste, sy skok uitgespreek en saam met die ministers van die veiligheidsgroepering hul innige meegevoel aan die families en kollegas van die oorledenes betoon. – SAPA
Man sterf in kettingbotsing met twee trokke
Sarel · 5 jare gelede
Dit verbaas my dat daar nie meer noodlottige ongelukke op die pad plaasvind nie te oordeel aan die padgebruikers se roekelose gedrag op die pad.
Dolk · 5 jare gelede
So het elkeen gedink hulle bestemming en redes is belangriker as die ander een… En toe gee die Doodsengel hulle die groen lig – om mekaar tegemoet te kom… Tot vergelyk te spat…